كم عيلة مكتفيّة بالقليل اللي عندها ياه و بتشكر الله ألف مرّة بالنهار و ما بيحسّو أفرادها إنّو ناقصن شي أبداً ؟
و كم شخص الطمع سكّرلو عيونو عن نعمة الله و قد ما عندو بيضلّ بدّو بعد!؟
كم شخص منحبّو من كل قلبنا لو في بيناتنا بحور و بلاد و قارّات، قد ما كنّا بعاد بالمسافة كل ما صار معنا شي منركض نحكيه و هوّي أوّل حدا بيخطر عا بالنا كل ما فكّرنا بشي حلو...
الحب بيختصر المسافات شوفو مثلاً حب الله إلنا من السما للأرض!
و أوقات بيكون جارك الباب بالباب بس بتحسّو بعيد عنّك مش كرمال شي بس لأنّو المحبّة ما لِقيت طريقها بيناتكن بعد!